സിലബസ് വിവാദം: തെറ്റ് തിരുത്താന് തയ്യാറാകണമെന്ന് പ്രതിപക്ഷനേതാവ് കണ്ണൂര് സര്വകലാശാല സിലബസ് വിവാദത്തില് സര്ക്കാരിനെതിരെ പ്രതിപക്ഷനേതാവ് വി ഡി സതീശന്. തെറ്റ് തിരുത്താന് തയ്യാറാകണമെന്ന് വി.ഡി സതീശന് ആവശ്യപ്പെട്ടു. സവര്ക്കറും ഗോള്വള്ക്കറും വരെ പാഠപുസ്തകത്തില് വന്നു. ഇനിയെന്തു കൊണ്ട് ഗാന്ധിജിയെ കൊന്നു എന്ന ഗോഡ്സെയുടെ പാഠവും കേരളത്തില് ഒന്നാം ക്ലാസ് മുതല് പഠിക്കേണ്ടി വരും. തെറ്റ് പറ്റിയാല് തിരുത്തുകയാണ് വേണ്ടതെന്നും പ്രതിപക്ഷ നേതാവ് തുറന്നടിച്ചു. വിവാദ സിലബസ് പുനഃപരിശോധിക്കുമെന്ന് കണ്ണൂര് സര്വകലാശാല അറിയിച്ചു. ഇതുസംബന്ധിച്ച റിപ്പോര്ട്ട് സര്ക്കാരിന് കൈമാറിയിട്ടുണ്ടെന്നും സര്വകലാശാല വിസി വ്യക്തമാക്കി. സിലബസ് പ്രശ്നം നിറഞ്ഞതാണെന്നാണ് ഉന്നത വിദ്യാഭ്യാസമന്ത്രി ആര്.ബിന്ദു നേരത്തെ വ്യക്തമാക്കിയിരുന്നു. രാഷ്ട്രീയ ചിന്തയെന്നാല് മതജാതി ചിന്തയെന്ന കാഴ്ചപാടാണ് സിലബസിനുള്ളത്. വര്ഗീയ വിഭജന അജണ്ടക്ക് ശക്തി കിട്ടാന് സിലബസുകള് കാരണമാകരുത്. വിമര്ശന പഠനത്തിനു പോലും വര്ഗീയ ലേഖനങ്ങള് സിലബസില് വരരുതെന്നും മന്ത്രി വ്യക്തമാക്കി. ഇക്കാര്യം സര്വകലാശാലയെ അറിയിച്ചതായും മന്ത്രി കൂട്ടിച്ചേര്ത്തു